התוכנית "תיק תקשורת" מה-23.4.2009: עמנואל רוזן על ההשוואה בין אחמדינגאד להיטלר | על הקשר בין איומי איראן ליום השואה בתקשורת הישראלית | על סיקור שרה נתניהו | ועל ההתלהבות התקשורתית מסוזן בויל
 עמנואל רוזן על ההשוואה בין אחמדינגאד להיטלר.  עיתוי השתתפותו של אחמדינגאד בוועידת דרבן נגד גזענות דווקא ביום השואה סיפק למדינאים ולתקשורת הזדמנות לקשור בין האיום האיראני לשואה, ואיפשר לצה"ל להפגין את כוחו במהלך ביקור ניצולי שואה בבסיס חיל אוויר. עמנואל רוזן משוחח על כך עם ירון לונדון מערוץ 10, עם ארי שביט, עיתונאי "הארץ", ועם אודי הירש, סגן עורך האתר וואלה. האם נכון לקשור בין הטיפול באיום האיראני לשואה? האם התקשורת מנפחת את כוחם של אחמדינגאד ואיראן מעבר לממדיהם האמיתיים? האם אין משום זילות השואה בהחלפתו של היטלר בדמותו של אחמדינגאד? האם צה"ל עושה שימוש בתקשורת כדי לאיים על איראן דווקא ביום השואה?  מינויו של בנימין נתניהו לראשות הממשלה החזיר את רעייתו שרה נתניהו למרכז העניינים, ולתפקיד שק החבטות של התקשורת. כך לאחרונה נשמעה ביקורת על שמשרד ראש הממשלה הזמין מלצרית כדי לשרת כביכול את ששת אורחי ליל הסדר של משפחת נתניהו, ועל החלפת המלתחה המיושנת של שרה בבגדים מעוצבים. עמנואל רוזן משוחח על כך עם טליה פלד-קינן מחדשות ערוץ 10 ועם שעיה סגל, יועץ לראש הממשלה בנימין נתניהו וחבר המשפחה. האם הסיקור התקשורתי של שרה נתניהו הוא לפי אמות מידה עיתונאיות, או שזהו סיקור עוין ללא סיבה? האם שרה נתניהו מקבלת הזדמנות שנייה מהעיתונות כמו זו שביבי מקבל? האם שרה נתניהו צודקת בכך שהיא אינה מתראיינת, לא לפני הבחירות ולא אחריהן? האם שרה נתניהו מופלית לעומת נשות ראשי הממשלה הקודמים, לאה רבין, נאוה ברק ועליזה אולמרט?  עמנואל רוזן על ההתלהבות התקשורתית מסוזן בויל.